Dambu

Dambu, wani kalan abinci ne wanda ya samo asali a kasar Hausawa a tarihi. Dambu abinci ne daba ko wacce mace ta iya yinshi ba, hasali ma koda mace ta kware wajen yin danbu, to fa wata rana sai ya bada ita (sai ya kiyi, wato yayi mata gardama a wani ɓangaren) ya kan iya  shake mutum Musamman idan ana cin shi babu ruwa a kusa.

Dambu yana da farin jini a wurin dattijai har ma da samari da Yan mata idan su kayi marmarin shi.

Yakan haifar da koshi nan da nan idan aka sanya mishi hadin kuli-kuli ko yaji.
Dambu Abincin hausawa ne da'ake yin shi da Tsakin masara ko shinkafa da Rama ko Yakuwa koTafasa ko zogale ko kabeji, Ana dafawa ne ta hanyar yin Siraci(tirare).

Rabe-raben dambui

Shi dai dambu yakasu kashi kashi akwai dambun tsakin masara akwai kuma na dambun shinkafa amma wanda. Yafi tasiri a gargajiyan ce shine dambun tsakin masara wanda mafi yawan mutanen najeriya suna cinshi musamman dan arewa.https://cookpad.com/ng/recipes/6141929-dambun-tsakin-masarahttps://www.muryarhausa24.com.ng/2019/10/karanta-jerin-abincin-hausawa-kafin-zuwan-yar-thailand-kafin-zuwan-shinkafa-yar-kasashen-waje-girke-girken-gargajiya-sunayen-abincin-gargajiya-abincin-zamani-filin-girke-girke-abincin-zamani-filin-girke-girke.html

 Dambu yana da nau'i biyu 
Dambun tsakin masara

Dambun barjajjiyar shinkafa.

Dambun barjajjiyar alkama 

Har dambun garin masara anayi yanzu.
Wasu mutane su kan ci shi da mai da yaji, wasu su ci shi da miyan dage-dage.

Kayan yin dambu
A nayin Dambu da tsaki (barjin inji wanda yake da laushi amma ba sosai ba) ko na masara, ko dawa, gero,har ma dana shinkafa.

Yadda ake yin dambu
Dambu idan ka samu tsaki wanda aka ɓarza, da tafasa ko ganyen zogale,ko Ganye Alaiyaho,ko kuma wani nau'in ganye da muke amfani dashi,  ka samu ruwa, gishiri Maggi.sai ka dora tukunya karfe a wuta  ko ainahin tukunyar yin dambun sai kasaka ruwan bamai yawa ba daga Nan sai ka kawo tukunya ta kasa wadda a kasanta tafasashe ne sai a dora ta a wannan tukunyar karfe da aka sa ruwa sai a kwaba wani abun dorawa, ko toka ko kuma duk wani abunda za'a iya amfani dashi don like tukunya biyu. Bayan ka like su sai ka samu wani dan murfi wanda zai shiga cikin bakin tukunya kasa dinnan tunda daman nache za'a fasa kasan tunkunya, sai kasa wannan murfin yadda dai ruwan nan idan ya tafasa suracin shi zai dinga tasowa cikin tukunya kasa dinnan. Bayan kasa murfin sai ka zuba tsaki ka/ki da ka gyara shi ka/ki jika ba sosai ba kasa gishiri Maggi kayan kamshi irin su citta kanunfari dasauransu ganyen zogale ko tafasa, sai ka sake rufewa. Bayan yayi sai kayi fashe ka/ki  zuba ruwa a fashen bayan an kwashe a roba sai a sake mayarwa cikin tukunyar sai a barshi ya dahu idan ka sauke daman ka tanadi man gyada soyayye ko manja  sai a zuba shi a roba ayi ta sakuma, kar a manta da ruwan sha ya kasance yana kusa, saboda yana shake makwogwaro.

Manazarta

category:Abincin Hausawa
category:Abinci

 Manazarta 
Category:Abinci